Frederik Giedde

Frederik Eiler Giedde (1641-1717) var en dansk sjøffiser, godseier og stiftsamtmann.

Han ble født i Odense som sønn av oberstløytnant, senere riksadmiral, Ove Giedde og og Dorthe Urne (1600-1667). Giedde ble lærling i Marinen i 1671, og endte som viseadmiral i 1684.

I 1702 ble han hvit ridder (Dannebrogordenen). I årene 1704-06 var han ansatt som overdirektør for Norges innrulleringsvesen. Året etter utnevntes han til gehejmeråd, mens han senere var medlem av General-Kommissariatet i Søetaten. I 1711 opphørte hans tjeneste i Marinen og han overgikk til generalpostdirektør, hvoretter han i 1713 ble stiftsamtmann over Fyens stift. I denne rolle døde han den 13. april 1717.

Ekteskap 
 Gift 1. gang i 1682 med Suzanne Elisabeth Adeler, datter av generaladmiral Cort Adeler (1622-1675) og Anna Pelt (1640-1692).
 Gift 2. gang i 1687 med Sophie Amalie von Løwenhielm (1671-1698), datter av generalløjtnant Hans von Løwenhielm og Bertha von Ahlefeldt (d. 1672).
 Gift 3. gang i 1707  med Abel Cathrine Buchwald, datter av Claus Buchwald til Skovbølgård og Dorothea Rumohr og hoffmesterinne hos dronning Louise.

Giedde er begravet i Sankt Hans kirke i Odense, hvor hans epitafium fra 1726 er utført av Carlo Enrico Brenno.

Referanser 

Danske admiraler
Danske godseiere
Slekten Giedde
Artikler i sjøfart-prosjektet